  Туспуктэм: Ижкар администрацилэн пресс-службаез Наталия Сильвестрова Ижкарын спортъя мастеръёсы кандидатэз, нимысьтыз ожгар ужрадэ пыриськем Алексей Завдовьевез буре вайыса эркын амалэн нюръяськонъя турнир ортчиз. Ӵошатсконэ 100 пала спортсменъёс пыриськизы. Со сярысь кар администрацилэн пресс-службаез ивортӥз. « Туннэ ми буре вайыськомы зэмос героез, картэз, атаез, пиез Алексей Завдовьевез. Со тӥ кадь ик спортэз яратэ вал, но со асьме Атыкай музъеммес утьыны кошкиз. Ми котькуд ожгарчиез тодамы возьыны, соослэн юнлыксы но геройлыксы сярысь вераны кулэ » Дмитрий Чистяков, Ижкарлэн тӧроез Ожгарчи 77 номеро школаез йылпумъяз. 2-тӥ классысен 10-тӥ классозь нюръяськонэн выриз, огъяросси ӵошатсконъёсын вормисе потылӥз но приз басьяз. Школа бере армие ветлӥз, ИжГТУ-ын дышетскиз, промышленной альпинист луыса ужаз. Нимысьтыз ожгар ужрадэ Алексей Завдовьев 2022-тӥ арын коньывуонэ кошкиз. 2023-тӥ арын ожгар ужэз быдэстыку бырыны сюриз. Мужество орденэн пусъемын. « Солэн улон сюресэз – со аслэсьтыз кышканъёссэ вормон, мугорез кыдатон но лулпуш дуннеез азинтон, мукет адямиос понна сюлмаськон. Мон понна со бадӟым дан но шумпотон сое буре вайыса турнире пыриськыны » Ожгарчилэн кузпалыз Дмитрий Чистяков ожгарчилэн атаезлы «Отец содата» медаль сётӥз. Тодэ вайытом, Ижкарын нимысьтыз ожгар ужрадын быремъёсты буре ваён инты кылдытыны малпало. Тегъёс: нимысьтызужрад буреваён Спорт Ижкар Удмуртия  